钦定古今图书集成/明伦汇编/氏族典/第526卷 > 《廖用贤尚友录》 > 莫骏
## 钦定古今图书集成/明伦汇编/氏族典/第526卷 > 《廖用贤尚友录》 > 莫骏

按《广西通志》：“骏，平乐人。正德间举人，授江西南丰县
知县，擢南京户部员外郎。骏为诸生时，猺贼掠其村，
母齐氏遇害，骏誓必报，诣军门请自率兵深入，俘其
贼首以献，仍上兵食戍守之宜，抚兄遗孤如己子。历
仕二十馀年，廉介如一日，乞休归。”